НОКЦ „Вук Караџић” у Тршићу расписује конкурс за нови

**ЛИНГВИСТИЧКИ СЕМИНАР ЗА СТУДЕНТЕ СРПСКЕ ФИЛОЛОГИЈЕ**

**- МЕТОДОЛОГИЈА ЛИНГВИСТИЧКИХ ИСТРАЖИВАЊА САВРЕМЕНОГ СРПСКОГ ЈЕЗИКА –**

**Тршић, 1–5. новембар 2023. године**

Право учешћа на конкурсу имају студенти треће и четврте године српске филологије на основним академским студијама, као и студенти мастер и докторских студија истога усмерења. Позив се упућује србистичким катедрама на универзитетима у Србији и региону.

На семинару ће се обрађивати теме из различитих грана лингвистике: когнитивне лингвистике, анализе дискурса, лингвокултурологије, урбане дијалектологије, лингвистике у дигиталној хуманистици и етнолингвистике, а предавања и радионице реализоваће лингвисти са вишегодишњим научноистраживачким и наставним искуством.

Циљеви семинара су упознавање студената са савременим теоријама и основама истраживања у модерним лингвистичким дисциплинама, као и овладавање методама и научним техникама за самостално прикупљање и обраду језичке грађе на српском корпусу.

Исходи подразумевају обучавање студената за самостално приступање језичкој грађи: одабир предмета истраживања, критичко читање релевантне литературе, ескцерпција материјала и формирање корпуса, организовање стратегије и плана истраживања, анализа грађе, синтеза резултата.

Предвиђено је да семинар похађа 30 полазника, који ће претходно проћи селекцију на основу просечне оцене у току студија и мотивационог писма, које је саставни део пријавног обрасца у прилогу.

Пријавни образац послати на marina.nikolic@pr.ac.rs. Конкурс траје до **20. октобра 2023. године**.

Координатор Лингвистичког семинара:

Проф. др Марина Николић



**ЛИНГВИСТИЧКИ СЕМИНАР ЗА СТУДЕНТЕ СРПСКЕ ФИЛОЛОГИЈЕ**

**- МЕТОДОЛОГИЈА ЛИНГВИСТИЧКИХ ИСТРАЖИВАЊА САВРЕМЕНОГ СРПСКОГ ЈЕЗИКА –**

**Тршић, 1–5. новембар 2023. године**

**Пријавни образац**

|  |  |
| --- | --- |
| **Име** |  |
| **Презиме** |  |
| **Имејл адреса** |  |
| **Место рођења** |  |
| **Универзитет** |  |
| **Факултет и катедра/одсек/департман** |  |
| **Година и ниво студија (ОАС, МАС, ДАС)** |  |
| **Просечна оцена у току студија** |  |
| **Мотивационо писмо**  **(до 250 речи)** |  |
| **Датум и време доласка у Тршић** |  |
| **Датум и време одласка из Тршића** |  |

\*Напомена: Организатори сносе трошкове смештаја, исхране (на нивоу пуног пансиона), бежичног интернета, литературе и материјала. Организатори нису у могућности да обезбеде организовани превоз, нити да финансирају путне трошкове; полазници организују сопствени превоз и сносе трошкове.

\*\*Напомена: Пожељно је да полазници имају сопствени преносни рачунар (лаптоп. евентуално таблет и сл.).